Սուպերշուն (ֆիլմ)

**«Սուպերշուն»** (), 2007 թվականի ամերիկյան մանկական ֆանտաստիկ կատակերգություն։ Ֆիլմը նկարահանվել է համանուն մուլտսերիալի մոտիվներով, որը հեռարձակվել է 1964-1973 թվականներին։

## Սյուժե
Ոստիկանական բիգլին աշխատանքից հեռացնում են վատ ծառայության համար: Նա հայտնվում է ապաստարանում, որի նկուղում խելագար գիտնական, գենետիկ  Սայմոնը և նրա օգնական Քեդ Լեքին շների վրա փորձեր են անցկացնում՝ փորձելով գերունակություններով ցեղատեսակ բուծել։ Բիգլը դուրս է պրծնում բժշկի ձեռքից լաբորատորիայում և պատահաբար իր վրա է լցնում միանգամից մի քանի տասնյակ փորձանոթների պարունակությունը, ինչի շնորհիվ անմիջապես ձեռք է բերում այդ սուպերունակությունը։ Շունը փախչում է, փողոցում ընկնում է  շների կացարանի պահակի՝ նախկին ոստիկան Դեն Անգերի մեքենայի տակ, և նա շանը տանում է տուն, որտեղ նրա նոր տերը դառնում է Դենի որդին՝ Ջեքը։

Սկզբում նրանց հարաբերությունները չեն դասավորվում, բայց ամեն ինչ փոխվում է, երբ Ջեքը իմանում է շան անսովոր ունակությունները․ նա կարողանում է խոսել անգլերեն, վազել և թռչել մեծ արագությամբ, լինել անօդ տարածության մեջ... Ջեքը շանն առաջարկում է դառնալ իրենց քաղաք Քեփիթոլ Սիթիի պահապանը, սուպերհերոս, հանցագործության դեմ պայքարող: Որոշ տատանումներից հետո Շուշայնը համաձայնում է, մանավանդ որ սուպերշան կերպարում նա  դուր է գալիս գեղեցկուհի Պոլլիին։

Սուպերշունը սկսում է իր ազնիվ աշխատանքը՝ պաշտպանելու քաղաքը քրեական տարրերից, իսկ Սայմոնը շարունակում է իր հետազոտությունները․ նա պետք է բռնի  սուպերշանը, որպեսզի վերցնի նրա գենային նմուշները։ Չարագործն ու Քեդը բռնեւմ են Դենին, ով բացարձակապես չի հասկանում, թե ինչ է կատարվում, բայց գիտնականի հրամանով նա իր մոտ է կանչում Շուշայնին։ Նա և Ջեքը օգնության են հասնում, բայց սուպերշունը ստիպված է լինում իր գենային նյութը տալ չարագործին, իսկ վերջինս նրան վերածում է սովորական շան։

Չարագործը, Քեդը և երեք գերշները գնում են քաղաքապետարան, որտեղ պատանդ են վերցնում քաղաքապետին և պահանջում գումար, լաբորատորիա և անձեռնմխելիություն։ Կապված Դենը, Ջեքը և Շուշայնը ազատվում են և նույնպես ժամանում քաղաքապետարան: Քեդը շենքի տանիքին ռումբ է տեղադրում, որը, հատուկ նյութ ցողելով, բոլոր քաղաքաբնակներին կդարձնի չարաբաստիկ ստրուկներ։ Երիտասարդ թղթակից Մոլլին՝ Պոլլիի տիրուհին, մտնում է քաղաքապետարան և տեսնում, թե ինչ է անում Քեդը, բայց չի հասցնում ոչինչ ձեռնարկել, ավազակը նրան կապում է տանիքում։

Բլեսկը հասկանում է, որ արդեն զրկված է իր նախկին ուժից, բայց այնուամենայնիվ շտապում է շենք՝ պատանդներին փրկելու համար։ Նա պատահաբար բախվում է Սայմոնին և կոտրում նրա ձեռքի փորձանոթը՝ նորից ստանալով իր սուպերուժը։ Նույն սուպերուժն ունեցող երեք գերմանական հովվաշների և նույն նյութից խմած Սայմոնին հետ կռվելուց հետո սուպերշունը հաղթում է: Նա ազատում է Պոլիին և Մոլիին, թաղում է ռումբը խորը գետնի տակ:

Չարագործները բանտում են, Դենը կրկին ոստիկան է, Սուպերշունը շարունակում է պահպանել քաղաքի անդորրը, և Պոլլին երբեք չի կռահում, որ իր սիրելի հերոսը իրականում այն նույն բիգլն է, որն ապրում է հարևանությամբ…

## Դերերում
* Փիթեր Դինքլեյջ – դոկտոր Սայմոն Չարագործ, խելագար գենետիկ գիտնական
* Ալեքս Նյուբերգեր – Ջեք Անգեր, Շուշայնի տերը
* Պատրիկ Ուոբերթոն  – Քեդ Լեքի, Սայմանոի օգնականը
* Ջեյմս Բելուշի – Դեն Անգեր, Ջեքի հայրը, նախկին ոստիկան, այժմ շների ապաստարանի պահակ
* Թեյլոր Մոմսեն – Մոլլի, դպրոցական թերթի թղթակից
* Ջոն Սլեթերի – Քեփիթոլ Սիթիի քաղաքապետ
* Սամանթա Բի – Հելեն Պատերսոն, դպրոցի տնօրեն
* Ջեյ Լենո – Կամեո

### Հնչյունավորում
* Ջեյսոն Լի – Բիգլ Շուշայն/Սուպերշուն
* Ջոն Դիմաջիո – բուլդոգ
* Ֆիլ Մորիս – Խեղել, գերմանական հովվաշուն
* Մայքլ Մասսի – Սպանել, գերմանական հովվաշուն
* Քեմ Քլարկ – Հարձակվել, գերմանական հովվաշուն
* Էմի Ադամս – Պոլլի/կոկեր սպանիել Մոլլի
* Բրեդ Գարեթ - ռոտվեյլեր Ռիֆ Ռաֆ, փողոցային խմբավորման ղեկավար
* Ջեսս Հարնել – տիեզերագնաց

## Թողարկում
«Սուպերշունը» թողարկվել է 2007 թվականի օգոստոսի 3-ին ԱՄՆ-ի 3013 կինոթատրոններում։ Առաջին հանգստյան օրերին այն վաստակել է 11.585.121 դոլար՝ զբաղեցնելով երրորդ տեղը «Բորնի վերջնագիրը» և «Սիմփսոնները կինոյում» ֆիլմերից հետո։ Ֆիլմի վարձույթն ավարտվել է 2007 թվականի դեկտեմբերի 13-ին, այդ ժամանակ ֆիլմը հավաքել է 43,8 միլիոն դոլար ԱՄՆ-ում և 21,5 միլիոն դոլար արտերկրում՝ ընդհանուր առմամբ 65,3 միլիոն դոլար ամբողջ աշխարհում։ Ֆիլմը թողարկվել է Blu-ray-ով և DVD-ով 2007 թվականի դեկտեմբերի 18-ին։ Disney-ն այլևս պլաններ չունի առաջին տնային թողարկումից հետո այս ֆիլմը վերահրատարակել որևէ տնային կրիչի վրա, բայց այն հասանելի է iTunes-ում գնելու համար։

## Քննադատություն
Ֆիլմն ընդհանուր առմամբ բացասական արձագանքներ է ստացել։ Rotten Tomatoes-ում այն ունի 16 % վարկանիշ՝ հիմնված 70 ակնարկների վրա, իսկ միջին գնահատականը՝ 4,14/10 է: Կայքի քննադատական կոնսենսուսում ասվում է․ «Սուպերշունը հիմնականում մոռացված ադապտացիա է, որը չափազանց շատ է կախված վերամշակված նյութերից և անփույթ արտադրությունից»։ Metacritic-ում ֆիլմը 100-ից ստացել է 37 միավոր՝ հիմնվելով 16 ակնարկների վրա, ինչը համապատասխանում է «ընդհանուր առմամբ անբարենպաստ ակնարկներ» որակավորմանը։ Հանդիսատեսը CinemaScore, ֆիլմին տվել է «A-» միջին գնահատականը A + -ից F սանդղակով։

## Տես նաև
* Սուպերմեն

## Ծանոթագրություններ

## Արտաքին հղումներ
* Ֆիլմի պաշտոնական կայքը
* Ֆիլմի մասին  *kidstvmovies.about.com կայքում
* [http://www.christiananswers.net/spotlight/movies/2007/underdog2007.html Ֆիլմի մասին] *christiananswers.net'' կայքում 

Կատեգորիա:2007 թվականի ԱՄՆ ֆիլմեր
Կատեգորիա:2007 ֆիլմեր
Կատեգորիա:Spyglass Entertainment ֆիլմեր
Կատեգորիա:Walt Disney Pictures ֆիլմեր
Կատեգորիա:Ամերիկյան ֆենտեզի կինոկատակերգություններ
Կատեգորիա:Ֆիլմեր խոսող կենդանիների մասին
Կատեգորիա:Ֆիլմեր շների մասին